पर ‘स्वच्छता अभियान’ को केवल गली मुहल्लों की सीमाओं तक सीमित न किया जाए, इसे मनुष्य की मानसिकता में सुधार लाने की सीमा तक ले जाया जाए, जिसमें जातिवाद, संप्रदायवाद, क्षेत्रवाद और भाषावाद जैसे अनेकों ऐेसे कीटाणु भरे पड़े हैं जो उसे संकीर्ण और दूसरों के प्रति अनुदार व असहिष्णु बनाते हैं। यदि हम मानव को एक ईकाई मानकर रोग का उपचार आरंभ करें तो शीघ्र ही शुभ परिणाम देखने को मिलेंगे। इसे व्यक्ति के खानपान में अपेक्षित सुधार के साथ ही जोडक़र देखा जाए। मांसाहार को पूर्णत: प्रतिबंधित किया जाए। किसी भी बूचड़खाने को स्थापित करने का लाइसेंस जारी ना किया जाए। यह एक वैज्ञानिक सत्य है कि जिस दिन एक त्यौहार विशेष पर लाखों करोड़ों पशु मारे जाते हैं उस दिन सारी मानवता को कोसती हुई उनकी चीख-पुकार सारे वायुमंडल को करूणा से भर देती है। उनकी चीख-पुकार की वे तरंगें सारे वायुमंडल में घूमती हैं और मानवता के लिए नई-नई प्राकृतिक आपदाओं का कारण बनती हैं। जब तक भारत का मानवतावाद (जो कि हर प्राणी को जीने का नैसर्गिक मौलिक अधिकार प्रदान करता है) इस स्वच्छता अभियान के साथ लाकर स्थापित नहीं किया जाएगा तब ‘मोदी सरकार’ का स्वच्छता अभियान कोई अर्थ नहीं रखता।